Okresná prokuratúra Martin 
Vajanského nám. 1, 036 80 Martin 1 	

Sp. zn. : 2 Pv 63/12/5506	Martin, 26.2.2014
EEČ : 2-40-56-2014

U Z N E S E N I E

Trestná vec:	obvinená XXXXX  
Prečin:	Ublíženie na zdraví podľa § 157 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Martin
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX, okr. XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Martin zo dňa 16.11.2012, spisová značka 2 Pv 63/12/5506, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
ako chovateľka psa rasy Rodézsky ridgeback menom XXXXX, nar. XXXXX hnedej farby s reg. známkou Mesta XXXXX, dňa 27.09.2011 v dobe okolo 12.20 hod. v Martine na ul. XXXXX pri ambulancii praktického lekára pre dospelých XXXXX, neurobila všetky opatrenia, aby zabezpečila ochranu zdravia spoluobčanov pred útokom psa, hoci vedela alebo mala a mohla vedieť, že pes môže byť útočný a nebezpečný voči cudzím osobám, tým, že nevenovala dostatočnú pozornosť bráničke, za ktorou sa pes nachádzal, túto nechala otvorenú, následkom čoho pes prešiel pred ambulanciu, kde sa v tom čase nachádzala poškodená XXXXX, nar. XXXXX, trvale bytom XXXXX, na ktorú pes zaútočil tak, že na ňu vyskočil a zahryzol jej do pravého predlaktia, vzápätí ju poškriabal zubami na zadnú časť stehna pravej nohy, čím jej spôsobil ľahké poranenia, a to povrchové odreniny na zadnej strane pravého lakťa, odreniny na zadnej strane pravého stehna, ktoré si vyžiadali práceneschopnosť v trvaní 4 týždňov a čiastočné poškodenie vretenného a lakťového nervu pravej hornej končatiny  vyžadujúce práceneschopnosť v trvaní 6-8 týždňov    

Uznesením prokurátora Okresnej prokuratúry Martin zo dňa 16.11.2012, spisová značka 2 Pv 63/12/5506, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením prokurátora Okresnej prokuratúry Martin pod sp. zn. 2Pv 63/12 z 16.11.2012, právoplatným 27.11.2012, bolo trestné stíhanie obv. XXXXX, nar. XXXXX, stíhanej pre prečin ublíženia na zdraví podľa § 157 ods. 1 Tr. zák., podmienečne zastavené a bola jej určená skúšobná doba v trvaní 1 (jeden) rok, ktorá uplynula dňa 27.11.2013.

	Z vyžiadaných podkladov z Okresného úradu Martin, z lustrácie vyšetrovacích spisov, ako aj z odpisu registra trestov bolo zistené, že obv. XXXXX viedla v priebehu skúšobnej doby riadny život a nedopustila sa žiadneho protiprávneho konania, ktoré by odôvodňovalo rozhodnutie o pokračovaní v trestnom stíhaní. 

	Podľa § 217 ods. 1 Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

	Vzhľadom na vyššie uvedené konštatujem, že obv. XXXXX splnila všetky zákonné podmienky uvedené v ust. § 217 ods. 1 Tr. por., keď vedením riadneho života v priebehu skúšobnej doby preukázala, že spáchaný prečin, pre ktorý bolo rozhodnuté o podmienečnom zastavení trestného stíhania, bol len výnimočným vybočením obvinenej, a preto som rozhodol tak, ako je uvedené vo výrokovej časti tohto uznesenia. 

	Právoplatnosťou tohto uznesenia, tak ako to vyplýva z ust. § 217 ods. 4 Tr. por., nastávajú účinky zastavenia trestného stíhania (§ 9 ods. 1 písm. e) Tr. por.).

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marián Ťažiar
prokurátor